मध्यप्रदेश में कई स्थानों पर बेमौसम बारिश, ओला वृष्टि भी हुई  
बेमौसम बरसात और ओलावृष्टि के चलते हुआ नुकसान
कृषि मंत्री सचिन यादव ने भी ट्वीट कर चिंता जताई
हर संभव मदद करने का आश्वासन दिया
गुरुवार को प्रदेश के कई जिलों में बेमौसम बरसात हुई, बारिश के साथ कई जगहों पर ओले भी पड़े जिससे खेतों में खड़ी फसल को काफी नुकसान पहुंचने की आशंका जताई जा रही है. वहीं कई जगहों पर खेत में रखी धान भी बारिश में गीली हो गई है. इसके चलते किसानों को नुकसान होने की आशंका भी है.
विदिशा मंडी में धान की तुलाई चल रही थी, लेकिन अचानक हुई बारिश से खुले में रखा हजारों क्विंटल धान भीग गया.
बेमौसम बरसात और ओलावृष्टि के चलते हुए नुकसान के बाद कृषि मंत्री सचिन यादव ने भी ट्वीट कर चिंता जताई और लिखा आज प्रदेश के बहुत से जिलों से ओलावृष्टि की दुखद खबरें प्राप्त हुई है. किसान भाइयों को चिंता करने की जरूरत नहीं है कमलनाथ सरकार किसानों की सरकार है हम किसानों के साथ हर संकट में साथ खड़े हैं और हर संभव मदद करने के लिए तैयार है.